text: आंध्र प्रदेश को विशेष राज्‍य का दर्जा देने की मांग कर रही तेलगु देशम पार्टी (टीडीपी) ने एक बार फिर जोरदार तरीके से संसद में विरोध-प्रदर्शन किया। टीडीपी ने संसद भवन में महात्‍मा गांधी की प्रतिमा के सामने पोस्‍टर लेकर प्रदर्शन किया और इन सबके बीच ही टीडीपी नेता शिव प्रसाद भगवान कृष्‍ण के रूप में बांसुरी बजाते नजर आए। उन्‍होंने अपने इस अलग अंदाज से सभी का ध्‍यान खींचा और लोगों के बीच चर्चा के विषय बन गए। मीडिया के कैमरे भी उन्‍हें कैद करने को उतावले दिखे।